*Par iepirkuma procedūras*

*“16.apakšstacijas Slokas ielā 54B ēkas pārbūve, 10kV elektrolīnijas atjaunošana*

*un elektroiekārtu nomaiņa.” (ID Nr.RS/2023/11) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*1.jautājums:*

*Tāmes Nr.13 un ELT specifikācijā ceļu segumu atjaunošanas darba apjomi pilnīgi nesakrīt ar projekta lapu Nr. ELT-17-C. Lūdzam precizēt kura vietā apjomi noradīti pareizi.*

Atbilde:

Skaidrojam, ka apjomi norādīti pareizi gan ELT-17, gan specifikācijā, bet dažādā veidā, piemēram, ELT-17 norādīta platība tikai vienam brauktuves asfalta slānim (90/402/715), bet specifikācijā (dokuments RTI-21\_1\_BP\_ELT-A.pdf) vairākiem. Respektīvi, specifikācijā pozīcijā Nr.11428 norādīts apjoms trim slāņiem (90m2), pozīcijā Nr.11429 diviem slāņiem (402-90=312m2) un pozīcijā Nr.11430 vienam slānim (715-90-312=313m2). Ņemot vērā minēto, piedāvājums iesniedzams atbilstoši lokālajā tāmē norādītajiem būvdarbu veidiem un apjomiem.

*2.jautājums:*

*Lokālā tāmē 13 poz.32 ir paredzēta teritorijas labiekārtošana. Lūdzam precizēt veicamo darbu aprakstu, apjomu un noradīt vietu kur tiks veikti labiekārtošanas darbi.*

Atbilde:

Skaidrojam, ka labiekārtošanas darbi ir paredzēti zaļajā zonā pēc tranšejas aizbēršanas. Darbos ietilpst: pamatslāņa rupjas smilts vai smilts atvešana un nolīdzināšana, melnzemes 25 cm kārtas uzbēršana, zāļu sēklas maisījuma 35 līdz 40 gr. iesēšana uz 1 m2, iekļaujot melnzemes un sēklas izmaksas.

*3.jautājums:*

*ELT daļas projektā ELT-2\_C lapā ir paredzēta esošā RP SIA "Rīgas satiksme" kabeļa demontāža visā garumā, bet Lokālā tāmē 13 poz.35 ir paredzēts demontēt tikai 40m. Lūdzam precizēt vai esošais kabelis paliek zemē un fiziski netiek demontēts?*

Atbilde:

Skaidrojam, ka esošais RP SIA “Rīgas satiksme” elektrokabelis fiziski tiek demontēts vietās (posmos), kur tas ar projektējamo kabeli atrodas vienā tranšejā un kur projektējamais kabelis tiek guldīts pa esošā kabeļa trasi.

*4.jautājums:*

*Sakarā ar to, ka objektā tiks veikti arī citu projektu izbūves darbi un teritorijas labiekārtošanas darbus Pretendents varēs pabeigt tikai pēc citu projektu darbu pabeigšanas, kā arī iekārtu iestatīšanu un ieviešanu ekspluatācijā veic Pasūtītājs, lūdzam apstiprināt, ka projekta realizācijas termiņš (7.mēneši) atteicas tikai uz darba apjomos noradītiem darbiem un Izpildītājs nebūs atbildīgs par objekta nodošanu ekspluatācijā termiņu?*

Atbilde:

Skaidrojam, ka saistīto projektu “Ārējā elektroapgāde, kabeļlīniju pārvietošana 5.tramvaja līnijas posmā, Rīga (01000660002)” un “Tramvaja infrastruktūras pielāgošana zemās grīdas tramvaja parametriem. 5. tramvaja maršruts.” būvdarbus zemesgabala Slokas ielā 54B teritorijā plānots veikt līdz minētā zemesgabala teritorijas labiekārtošanas darbu uzsākšanai. Savukārt iekārtu iestatīšanu un ieviešanu ekspluatācijā Pasūtītājs veiks tiklīdz būs iespējama attiecīgo darbu veikšana un atbilstoši saskaņotam darbu veikšanas grafikam. Laiks Pasūtītāja darbu veikšanai ir jāiekļauj kopējā būvdarbu veikšanas laikā. Būvuzņēmējam jāņem vērā, ka Pasūtītāja veicamo darbu izpildes laiku ietekmē Būvuzņēmēja izvēlētie darbu veikšanas etapi un darbu organizācija. Papildus skaidrojam, ka Būvuzņēmējs būs atbildīgs par objekta nodošanu ekspluatācijā Līguma projekta 9.nodaļā noteiktajā kārtībā un termiņos.

Iepirkumu komisijas priekšsēdētāja Inta Novika